Claus Winther Jensen - Advokatgruppen
Claus på LinkedIn
Claus' SPECIALEr
BLIV RINGET OP AF Claus
Indenfor entrepriseret og udbudsret rådgiver jeg i sager om AB92, ABT93, AB Forbruger, herunder mangler ved fast ejendom, rådgiver om licitation og udbud – særligt i forbindelse med tilbudsloven. Jeg rådgiver og fører endvidere retssager og voldgiftssager for både hovedentreprenører, underentreprenører og bygherre.
Insolvensretligt behandler jeg konkursboer, helt fra eventuelle forudgående drøftelser med fallenten, møder i skifteretten, førelse af omstødelsessager, faciliterer salg af aktiver, sørger for inkassation af udestående fordringer, kontrakt- og forligsforhandlinger, kreditormøder og i sidste ende fordringsprøvelse, udlodning og lukning af boer. Desuden rådgiver jeg om indenretlig og udenretlig rekonstruktionsbehandling, og samarbejder med pengeinstitutter, revisorer og andre betroede rådgivere.
Jeg er af Skifteretten i Horsens, udpeget som fast medhjælper i gældssaneringssager.
Jeg har undervist på VIA University College i entrepriseret for danske og internationale bygningskonstruktører under uddannelse, herunder i AB92, ABT93 og udbudsreglerne.
Bestyrelsesformand i Foreningen for Retshjælpen i Horsens retskreds.
I bestyrelsen i KarateCenter Horsens.
Holder oplæg om bl.a. entrepriseretlige og insolvensretlige emner.
Er aktiv i en række erhvervsnetværk.
Specialer: entrepriseret, udbudsret, Insolvensret, herunder konkursbobehandling, rekonstruktion og retssagsbehandling.